Hvis du ikke når at holde den 6. ferieuge, inden du fratræder, mister du retten til ferieugen hos din nye arbejdsgiver. I nogle overenskomster vil det betyde, at din arbejdsgiver i stedet udbetaler ferieugen direkte til dig med den sidste lønudbetaling. I andre overenskomster skal du selv anmode om at få den 6. ferieuge udbetalt.
Den optjente ferie kan således ikke bruges hos en ny arbejdsgiver, men da man med den nye ferielov optjener ferie løbende, vil man optjene ferie fra starten hos den nye arbejdsgiver. Det kan også være, at du kan indgå en aftale med den nye arbejdsgiver om at holde forskudsferie.